
                    			                                                                   28.11.2025. godine

U skladu sa odredbama člana 95 stav 2 Zakona o javnim nabavkama (“Službeni list Crne Gore”, broj 074/19, 003/23, 011/23), Komisija za sprovođenje postupka javne nabavke o b j a v lj u j e

POJAŠNJENJE broj 1

Tenderske dokumentacije broj 101/25 od 24.11.2025. godine, šifra postupka #103761, za otvoreni postupak javne nabavke za nabavku rezervnih djelova za plovila:

Na zahtjev za pojašnjenje tenderske dokumentacije zainteresovanog ponuđača, dostavljen dana 26.11.2025. godine:

[bookmark: _GoBack]Pertija br.1 Pod „Bitne karakteristike predmeta nabavke“ piše: Vanbrodski motori moraju biti kompatibilni sa: - Postojećim sistemom monitoringa motora sa 3 multifunkcionalna instrumenta, - Postojećim kormilarskim elektrohidrauličnim sistemom upravljanja isporučenim pogonskim kompleksom, - Postojećim sistemom daljinskog upravljanja motorima i mjenjačkom kutijom. Pitanje: Molimo tačan tip i brend uredjaja za koje se zahtjeva funkcionalna kompatibilnost i kojim protokolom-standardom komuniciraju (npr. NMEA 2000 ili nešto drugo).

Komisija za sprovođenje postupka javne nabavke daje sljedeći odgovor: 

Obzirom da su na plovilu instalirana tri VBM Suzuki DF 350, komunikacija se prenosi sa instalacionim kablovima proizvođača "suzuki marine". Multifunkcionalni digitalni instrumenti, tri komada za svaki motor pojedinačno, su takođe proizvođača "suzuki marine", a tip-a GSM-4. Dodatna komunikacija od GSM-4 se prenosi i do radarskog plotera sa sistemom NMEA  2000. Servo upravljački sistem za upravljanje pogonskim sklopom koji čine, servo pumpa sa instalacijom, hidrauični cilindri, hidraulična glava kormilarskog točka sa vodovima (hidrauličnim crijevima), je proizvođača "seastar".
Na zahtjev za pojašnjenje tenderske dokumentacije zainteresovanog ponuđača, dostavljen dana 27.11.2025. godine:

Poštovani, Molim Vas da pojasnite termin naveden u zahtjevu za nabavku radarske antene: Broj partije 3 Tip antene: Patch Array Prema dostupnoj literaturi, pod ovim terminom se obično podrazumijevaju AESA/PESA radari sa elektronskim skeniranjem (bez mehaničkog rotiranja antene), koji u pravilu nisu komercijalno lako dostupni, jer se koriste pretežno u vojnoj i specijalnoj industriji. Sve ostale navedene karakteristike radara djeluju potpuno u skladu sa modernim komercijalnim radarima, zbog čega nismo sigurni na šta se konkretno mislilo ovim zahtjevom. Molimo Vas da pojasnite da li se traži antena otvorenog tipa (open array), zatvorenog tipa (radome), ili se zaista misli na fiksnu, vojnu “patch-array” antenu.
Komisija za sprovođenje postupka javne nabavke daje sljedeći odgovor: 
U dijelu specifikacije koji se odnosi na tip radarske antene, dodatno pojašnjavamo sljedeće:

Termin „patch-array“ ne odnosi se na vojnu fiksnu AESA/PESA antenu niti na elektronsko skeniranje bez rotacije. Predmet nabavke odnosi se na standardnu komercijalnu X-band radarsku antenu u radome kućištu, sa mehanički rotirajućom antenom unutar kućišta, kakvu koriste Raymarine, Furuno, Garmin i drugi proizvođači savremenih solid-state radara.
Dakle, traži se:
- X-band Doppler / Solid-State radar,
- rotirajuća antena u radome kućištu (18–24 inča),
- ne otvoreni “open array” tip,
- ne AESA/PESA vojna patch-array antena,
- u skladu sa svim ostalim navedenim tehničkim zahtjevima.

